钦定古今图书集成/明伦汇编/氏族典/第305卷 > 《廖用贤尚友录》 > 常珍奇
## 钦定古今图书集成/明伦汇编/氏族典/第305卷 > 《廖用贤尚友录》 > 常珍奇

按《魏书毕众敬传》，“常珍奇者，汝南人也，为刘骏司州
刺史，亦与薛安都等推立刘子勋。子勋败，遣使请降。
显祖遣元石为都将，率众赴之。事定，以珍奇为持节、
平南将军、预州刺史、河内公。岁馀，征其子超。超母胡
氏不欲子赴京师，密怀南叛。时汝、徐未平，元石自出
攻之，珍奇乘虚于悬弧反叛，石驰往讨击，大破之。会”
日暗，放火烧其营，珍奇乃匹马逃免。其子超走到苦
城，为人所杀。小子、沙弥囚送京师，刑为阉人。